3. การประกอบธุรกิจของแต่ละสายผลิตภัณฑ์

3.1 ลักษณะการบริการ

บริษัท เอเชียโฮเต็ล จำกัด (มหาชน)

บริษัท เอเชียโฮเต็ล จำกัด (มหาชน) “โรงแรมเอเชีย” เป็นผู้ดำเนินกิจการโรงแรมและภัตตาคาร เพื่อให้บริการด้านที่พัก จำหน่ายอาหารและเครื่องดื่ม พร้อมทั้งให้บริการอื่นๆ ซึ่งเกี่ยวข้องกับการประกอบธุรกิจโรงแรม โรงแรมเอเชีย ตั้งอยู่บนเนื้อที่ 6-1-71 ไร่ บนถนนพญาไท เป็นโรงแรมซึ่งได้รับการจัดอันดับมาตรฐานการให้บริการในระดับสี่ดาว ลักษณะการให้บริการของโรงแรมแบ่งเป็นประเภทดังนี้

การให้บริการด้านห้องพัก ปัจจุบันทางโรงแรม มีห้องพักรวมทั้งสิ้น 604 ห้อง แบ่งเป็น

จำนวนห้อง อัตราค่าห้องพัก(บาท)

ห้องซุพีเรีย (Superior) 242 3,300 - 3,600

ห้องเอ็กซิคิวทิฟ (Executive) 198 3,700 - 4,000

ห้องพรีเมียร์(Premier) 147 4,100 - 4,400

ห้องชุด (Suite) 17 5,500 -23,000

รวม 604

1.  การบริการอาหารและเครื่องดื่ม
    โรงแรมมีภัตตาคารจำหน่ายอาหารไทยและอาหารต่างประเทศ

  และห้องจัดเลี้ยง เพื่อให้บริการแก่ลูกค้าที่มาพักและลูกค้าอื่น ๆ ทั่วไป ดังนี้

 ภัตตาคารและค๊อฟฟี่ช๊อพ จำนวน 4 ห้อง ขนาดความจุ 80-250 ที่นั่ง / ห้อง ได้แก่

-   Tivoli Coffee shop บริการอาหาร Buffet นานาชาติ ในช่วงกลางวันและเย็น
    นอกนั้นบริการอาหารแบบ A la carte ตลอด 24 ชั่วโมง ขนาดความจุ 250 ที่นั่ง

-   Saigon Restaurant บริการอาหารเวียดนาม เปิดบริการช่วง 11.30-14.00
    น.และ18.00-22.00 น.

  ขนาดความจุ 120 ที่นั่ง

-   Rio Grill Restaurant บริการอาหาร Brazilian เปิดบริการช่วง 11.30-14.00
    น.และ18.00-22.00น. ขนาดความจุ 80 ที่นั่ง

-   Great Wall Restaurant บริการอาหารจีน เปิดบริการช่วง 11.30-14.00
    น.และ18.00-22.00น. ขนาดความจุ 100 ที่นั่ง

ห้องจัดเลี้ยงขนาดต่างๆ รวม 11 ห้อง เพื่อบริการจัดงานสัมมนาของหน่วยงานราชการและ

บริษัทเอกชน ต่าง ๆ ตลอดจนงานเลี้ยงวันเกิด, งานแต่งงาน, งานเลี้ยงเกษียณ และอื่นๆ ได้แก่

 ขนาดความจุ 20-50 คน จำนวน 5 ห้อง 

 ขนาดความจุ 100-300 คน จำนวน 4 ห้อง

 ขนาดความจุ 600 คน จำนวน 1 ห้อง

ขนาดความจุ 1,500 คน จำนวน 1 ห้อง

การให้บริการด้านอื่นๆ อาทิ Health Club สระว่ายน้ำ 2 สระ (ที่ชั้น 5 และชั้น12) บริการพื้นที่ให้เช่า บริการอื่น ๆ เช่น การแสดง Calypso Show บริการจำหน่ายสินค้าพื้นเมือง และของที่ระลึก บริการนวดเท้า การทำนายโชคชะตาราศี บริการอินเทอร์เน็ต

บริษัท เอเชียพัทยา โฮเต็ล จำกัด (บริษัทย่อย)

บริษัท เอเชียพัทยา โฮเต็ล จำกัด “โรงแรมเอเชียพัทยา” ดำเนินกิจการโรงแรมและภัตตาคาร
เป็นอาคารสูง 7 ชั้น ตั้งบนเนื้อที่ 44-0-15.8 ไร่ ตั้งอยู่ที่เขาพระตำหนัก อำเภอบางละมุง
จังหวัดชลบุรี ให้บริการทางด้านห้องพัก และให้บริการห้องจัดเลี้ยงและห้องประชุมสัมมนา,
ภัตตาคาร, ค๊อฟฟี่ช๊อพ, สนามกอล์ฟ ตลอดจนสิ่งอำนวยความสะดวกต่างๆ
สำหรับลูกค้าทั้งชาวไทยและชาวต่างประเทศ สามารถแบ่งเป็นประเภทได้ ดังนี้

1.  การให้บริการด้านห้องพัก ปัจจุบันทางโรงแรมมีห้องพักทั้งสิ้น 320 ห้อง แบ่งเป็น

  จำนวนห้องพัก อัตราค่าห้องพัก ( บาท)

  ห้องพักธรรมดา (Standard room) 270 2,800 – 3,300

  ห้องชุด - Executive Suite 18 3,900 – 4,600

  - Asia Suite 8 4,400 – 7,000

  - Jacuzzi Suite 12 6,400

  - President Suite 12 7,000 – 11,000

  รวม 320

  การให้บริการด้านอาหาร ภัตตาคาร ห้องจัดเลี้ยง และห้องประชุมสัมมนา สำหรับหน่วยงานต่างๆ
  และธุรกิจเอกชน บริการแก่ลูกค้าที่มาพักและลูกค้าทั่วไปของโรงแรม ดังนี้

  ภัตตาคารและค๊อฟฟี่ช๊อพ

  Morakot Coffee Shop ให้บริการ Buffet ในช่วงเช้า และ A la Carte ตลอดวัน 24
  ชั่วโมง

  ขนาดความจุ 300 คน

  Garden Terrace Café ให้บริการอาหารพร้อมดนตรี ขนาดความจุ 30 คน ตลอดวัน 24
  ชั่วโมง

  Poolside Bar บริการเครื่องดื่มกลางสระว่ายน้ำ เปิดบริการช่วงเวลา 10.00-19.00 น.

  Cliff Top Seafood Pavilion บริการอาหารทะเล ช่วง 11.00-14.00 น. และช่วง
  18.00-22.00 น.

  ขนาดความจุ 200 คน

  Neptune Night Club เปิดบริการเครื่องดื่ม ฟลอร์เต้นรำ มีคาราโอเกะ ขนาดความจุ 200
  คน

  ห้องจัดเลี้ยงขนาดต่าง ๆ รวม 6 ห้อง เพื่อบริการกลุ่มสัมมนา
  สำหรับหน่วยงานราชการและธุรกิจเอกชนต่าง ๆ ดังนี้

  ขนาดความจุ 50-120 คน 4 ห้อง

  ขนาดความจุ 350 คน 1 ห้อง

  ขนาดความจุ 700 คน 1 ห้อง

2.  การให้บริการด้านอื่น ๆ ได้แก่ ร้านค้าเช่า ร้านเสริมสวย บริการนวดแผนไทยเพื่อสุขภาพ
    นวดเท้า Health Club สนามกอล์ฟขนาด 9 หลุม สนามเทนนิส สระว่ายน้ำ อินเทอร์เน็ต

บริษัท เอเชีย แอร์พอร์ท โฮเต็ล จำกัด (บริษัทย่อย)

บริษัท เอเชีย แอร์พอร์ท โฮเต็ล จำกัด “โรงแรมเอเชียแอร์พอร์ท”
ดำเนินกิจการโรงแรมและภัตตาคาร ตั้งอยู่ชั้น 1,2,5,6,9-18 บนอาคารศูนย์การค้า เซียร์ รังสิต
ริมถนนพหลโยธิน ลำลูกกา ปทุมธานี มีพื้นที่ใช้สอยรวม 44,635 ตารางเมตร
มีจำนวนห้องพักบริการรวมทั้งสิ้น 318 ห้อง แบ่งเป็นการให้บริการดังนี้

1.  ห้องพักระยะยาว (Service Apartment) จำนวน 84 ห้อง แบ่งเป็น

  ห้อง Studio – Deluxe จำนวน 29 ห้อง

  ห้อง Suite จำนวน 55 ห้อง

  รวม 84 ห้อง

2.  ห้องพักโรงแรม จำนวนรวม 398 ห้อง แบ่งเป็น

  จำนวนห้องพัก อัตราค่าห้องพัก (บาท)

  ห้องพักธรรมดา 90 2,900 - 3,500

  ห้องพัก แบบ Deluxe 132 3,500 - 3,800

  ห้องพักแบบ Suite 12 5,300

  รวม 234

3.  ห้องจัดเลี้ยงและประชุมสัมมนา 6 ห้อง แบ่งเป็น

  ขนาดจุ 100-200 คน จำนวน 3 ห้อง

  ขนาดจุ 150-300 คน จำนวน 1 ห้อง

  ขนาดจุ 300-500 คน จำนวน 1 ห้อง

  ขนาดจุ 500-800 คน จำนวน 1 ห้อง

4.  การให้บริการด้านอื่นๆ ได้แก่ สระว่ายน้ำ ร้านเสริมสวย

  ลักษณะของฤดูกาล หรือวัฏจักรของการประกอบธุรกิจ

ผลของฤดูกาลที่อาจกระทบต่อการดำเนินธุรกิจของบริษัท
และบริษัทย่อยโดยปกติธุรกิจโรงแรมจะมีช่วงที่มีจำนวนนักท่องเที่ยวชาวไทย
และนักท่องเที่ยวต่างประเทศเข้ามาท่องเที่ยวในประเทศไทยแตกต่างกันใน 2 ช่วง คือช่วง High
Season ได้แก่ ระหว่างเดือนตุลาคม-มีนาคม และ Low Season ระหว่างเดือนเมษายน –
กันยายน เป็นประจำเกือบทุกปี
อย่างไรก็ตามตลาดทางด้านการท่องเที่ยวเป็นตลาดที่ใหญ่และมีหลายตลาด
แต่ละตลาดก็มีลักษณะเฉพาะตัว และช่วงเวลาของฤดูกาลท่องเที่ยวก็แตกต่างกันออกไป

สำหรับโรงแรมเอเชีย มีประสบการณ์ในการดำเนินกิจการมานาน มีกลยุทธ์ทางการตลาดที่แข็งแกร่ง
ถึงแม้ในช่วง Low Season ของธุรกิจโรงแรมโดยรวม
โรงแรมสามารถปรับกลยุทธ์ทางการตลาดดึงดูดลูกค้าจากทั่วทุกภูมิภาค และกลุ่มลูกค้า Company
และ Group Tour
รวมทั้งสามารถกระจายรายได้ในส่วนของโรงแรมและภัตตาคารได้เทียบเคียงกับในช่วง High
Season

สำหรับโรงแรมเอเชียพัทยาจะมีช่วง High Season ระหว่างเดือนพฤศจิกายน – เมษายน และ
Low Season ระหว่างเดือนพฤษภาคม – ตุลาคม เป็นประจำเกือบทุกปี

โรงแรมเอเชียแอร์พอร์ท เป็นลูกค้ากลุ่มที่เกี่ยวข้องกับสนามบิน และกลุ่ม Corporate
จากบริษัทและโรงงานที่ตั้งทางตอนเหนือของกรุงเทพมหานคร จะไม่มีลักษณะเป็น Seasonal
เหมือนโรงแรมในเมือง

2.  การตลาดและภาวะการแข่งขัน

(1) กลยุทธ์ทางการตลาด

-   จุดเด่นทางการตลาด

จากประสบการณ์การดำเนินกิจการโรงแรมและภัตตาคารมากว่า 40 ปี
ทำให้บริษัทสามารถสร้างโอกาสและมีข้อได้เปรียบด้านการตลาดซึ่งเป็นปัจจัยสำคัญสู่ความสำเร็จในการดำเนินกิจการ
แบ่งได้เป็น 3 หมวดหมู่ คือ การบริหาร การตลาด และการบริการ ดังต่อไปนี้

1)  การบริหาร

1.  ผู้บริหารโรงแรม มีประสบการณ์ในการบริหารโรงแรมมากว่า 40 ปี

2.  ทรัพย์สินส่วนใหญ่กว่าร้อยละ 95 เป็นกรรมสิทธิ์ของบริษัทมีอายุมากกว่า 20 ปี อยู่ในลักษณะ
    Assets Appreciation นับวันมีแต่จะเพิ่มค่าสูงขึ้น

3.  การกระจายรายได้ของบริษัทฯมิได้ขึ้นอยู่กับรายได้จากห้องพักแต่เพียงอย่างเดียว
    บริษัทยังคงมีรายได้จากกิจการภัตตาคารเป็นสัดส่วนใกล้เคียงกับรายได้ห้องพักในภาวะปกติและมีรายได้คงที่อื่นจากสิทธิการเช่าและค่าเช่ารายเดือนจากพื้นที่เช่าในอาคารโรงแรม,
    อาคารเอเชีย (อาคารจอดรถ) และ Souvenir Arcade

4.  บริษัทใช้ระบบคอมพิวเตอร์ในการบริหารโรงแรมทั้ง FRONT และ BACK OFFICE
    ทำให้ระบบการส่งต่อข้อมูลข่าวสารต่างๆที่จำเป็นในการบริหาร
    และการจัดการเป็นไปอย่างมีประสิทธิภาพ และรวดเร็วยิ่งขึ้น

5.  นโยบายด้านการพนักงานที่บริษัทยึดถือตลอดมาคือ การสร้างความรักและความศรัทธาในงาน
    การปรับปรุงและ
    สวัสดิการให้การฝึกอบรมเพื่อพัฒนาความสามารถของบุคลากรอย่างต่อเนื่องทำให้พนักงานมีความตั้งใจในการทำงาน
    อันส่งผลให้การบริการของบริษัทอยู่ในระดับมาตรฐานสากลตลอดมา

2)  การตลาด

1.  ความหลากหลายของตลาด บริษัทฯ มีลูกค้าที่มาจากตลาดต่าง ๆ ทั่วโลกกระจายออกไป
    โดยไม่กระจุกตัวอยู่เฉพาะส่วนหนึ่งส่วนใดของโลก
    ประเทศที่เป็นลูกค้าหลักของบริษัทจากทวีปยุโรป ได้แก่ สหราชอาณาจักร สวีเดน รัสเซีย
    เยอรมันนี อิตาลี ทวีปเอเชียได้แก่ สิงคโปร์ อิหร่าน ญี่ปุ่น อิสราเอล มาเลเซีย จีน
    ทวีปออสเตรเลีย ได้แก่ ออสเตรเลีย และนิวซีแลนด์
    ทำให้ไม่มีความเสี่ยงในกรณีเกิดเหตุการณ์ที่กระทบตลาดใดตลาดหนึ่ง

2.  มีทีมขายที่ออกไปพบลูกค้ากลุ่มเป้าหมายอย่างสม่ำเสมอและต่อเนื่องทั้งในประเทศและต่างประเทศ

3.  การสำรองห้องพักผ่านระบบอินเตอร์เน็ต บริษัทมี Website
    http://www.asiahotel.co.th ซึ่งได้ทำการประชาสัมพันธ์ใน Search Engine
    อย่างต่อเนื่องมาโดยตลอด ทำให้เป็น WEBSITE ที่ติดอันดับต้น ๆ ของ Search Engine ใน
    Keyword ที่ใช้ค้นหาโรงแรมในประเทศไทย นอกจากนี้ยังได้ติดต่อฝากขายอยู่ใน WEBSITE
    อื่น ๆ ที่ทำรายได้ที่ได้รับจากอินเตอร์เน็ตเติบโตขึ้นอย่างน่าพอใจ
    และยังคงเติบโตขึ้นอย่างต่อเนื่องในอนาคต

4.  การสำรองห้องพักผ่านระบบสำรองห้องพักที่มีเครือข่ายครอบคลุมทั่วโลก (Global
    Distribution System) ซึ่งสามารถเข้าถึงกลุ่มลูกค้าทั้งที่เป็นรายย่อย
    และบริษัทท่องเที่ยวเล็ก ๆ ที่อยู่ในเครือข่ายของระบบ GDS

5.  บริษัทฯ ได้รับประโยชน์จากการมีสถานีรถไฟฟ้า BTS อยู่หน้าโรงแรม
    ซึ่งได้ใช้ความได้เปรียบนี้ในการประชาสัมพันธ์ให้ลูกค้าในต่างประเทศ
    ซึ่งส่วนใหญ่คุ้นเคยกับการเดินทางโดยระบบขนส่งมวลชนแบบนี้ได้ทราบ
    และได้รับการต้อนรับอย่างดีว่าเป็นข้อได้เปรียบโรงแรมคู่แข่งขันในระดับเดียวกัน
    นอกจากนี้ยังได้ทำการตลาดร่วมกับรถไฟฟ้า BTS ในหลายรูปแบบ เช่น มี Package
    แถมบัตรรถไฟฟ้าในบางตลาด ออกบัตรรถไฟฟ้า BTS
    โดยใช้รูปและสัญญลักษณ์ของโรงแรมเอเชีย

  นอกจากนี้ การเดินทางโดยรถไฟฟ้า BTS ยังสามารถเชื่อมต่อกับรถไฟฟ้าใต้ดิน
  ซึ่งทำให้การเดินทางโดยระบบขนส่งมวลชน สามารถครอบคลุมแหล่งท่องเที่ยวได้มากขึ้น
  อีกทั้งยังสามารถเชื่อมต่อกับโครงการ AIRPORT RAIL LINK ซึ่งจะเปิดบริการในกลางปี 2553
  ทำให้นักท่องเที่ยวสามารถเดินทางไปและกลับจากสนามบินสุวรรณภูมิได้สะดวกมากยิ่งขึ้น

3) การบริการ

1.  มีความได้เปรียบคู่แข่งขันทางด้านทำเลที่ตั้ง
    ซึ่งอยู่ใจกลางเมืองใกล้แหล่งจับจ่ายซื้อหาของใช้ต่างๆ
    ย่านศูนย์การค้าที่สำคัญในใจกลางกรุงเทพมหานคร อีกทั้งทางโรงแรมยังเปิดให้บริการ
    Souvenir Arcade เพื่อตอบสนองความต้องการลูกค้านักท่องเที่ยวด้วย

2.  เป็นเส้นทางผ่านของสถานีรถไฟฟ้า BTS ซึ่งมีสถานีราชเทวี
    เป็นสถานีรับ-ส่งผู้โดยสารอยู่หน้าโรงแรม
    อีกทั้งมีการจัดสร้างสะพานทางเชื่อมระหว่างอาคารโรงแรม ชั้น 2 กับสถานีราชเทวี
    ทำให้ผู้รับบริการได้รับความสะดวกเป็นอย่างมาก
    สามารถกล่าวได้ว่าเป็นโรงแรมที่สะดวกที่สุดสำหรับรถไฟฟ้า BTS
    และสามารถเชื่อมต่อกับรถไฟฟ้าใต้ดิน รวมทั้งโครงการ AIRPORT RAIL LINK
    ซึ่งจะเปิดบริการในกลางปี 2553

3.  โรงแรมมีภัตตาคารอาหารนานาชาติไทย, จีน, เวียดนาม, และ Brazilian
    เพื่อตอบสนองความต้องการของลูกค้าที่มาใช้บริการ

4.  ลูกค้าจัดเลี้ยง/ประชุม/สัมมนา กว่าร้อยละ 70 เป็นลูกค้าประจำ อันได้แก่บริษัท, องค์กร
    หน่วยงาน ทั้งของรัฐและเอกชน

5.  มีบริการที่จอดรถ (อาคารเอเชีย) ซึ่งสามารถจอดรถได้ประมาณ 1,000 คัน

ส่วนของบริษัท เอเชียพัทยา โฮเต็ล จำกัด ซึ่งเป็นบริษัทย่อยนั้น
มีความได้เปรียบกว่าคู่แข่งขันในบริเวณพัทยาในด้านทำเลที่ตั้งเป็นสำคัญ กล่าวคือ
โรงแรมเป็นหนึ่งในไม่กี่โรงแรมที่มีทำเลที่ตั้งอยู่บนหน้าผา
หันหน้าออกทะเลและมีชายหาดที่เป็นเอกเทศ แขกที่พักสามารถสนุกสนานกับกิจกรรมต่างๆ
บนชายหาดได้อย่างเป็นส่วนตัว นอกจากนี้จุดเด่นที่สำคัญอีกประการหนึ่งก็คือ
การบริการห้องจัดเลี้ยงและห้องจัดประชุมสัมมนาที่มีให้เลือกหลายขนาด
ห้องประชุมสัมมนาทุกห้องมีอุปกรณ์ทันสมัยที่ใช้ในการประชุมอย่างครบครัน
ซึ่งตลอดระยะเวลาหลายปีที่ผ่านมา
โรงแรมเอเชียพัทยาได้ชื่อว่าเป็นผู้ให้บริการจัดการประชุมสัมมนาที่ดีที่สุดแห่งหนึ่งในพัทยา นอกจากนี้
ในช่วง 2-3 ปีที่ผ่านมา โรงแรมเอเชียพัทยาได้ทำการปรับปรุงครั้งใหญ่ อาทิเช่น
มีการปรับปรุงห้องพัก ออกแบบใหม่ให้ทันสมัยมากขึ้น
เพิ่มและปรับปรุงสิ่งอำนวยความสะดวกหลายอย่าง ตลอดทั้งใน Lobby, Coffee Shop,
สระว่ายน้ำ ในปี 2550 โรงแรมเอเชียพัทยาได้รับรางวัลจากมูลนิธิใบไม้เขียว
“เป็นมิตรกับสิ่งแวดล้อม” ซึ่งเป็น 1 ใน 36 โรงแรมที่ได้รับการคัดเลือก

ในส่วนของโรงแรมเอเชียแอร์พอร์ทมีข้อได้เปรียบ
เนื่องจากในบริเวณกรุงเทพมหานครตอนเหนือยังเป็นเขตอุตสาหกรรมของบริษัทร่วมทุนระหว่างประเทศ
ทำให้เกิดความต้องการของที่พักในรูปแบบของโรงแรมทั่วไป
และในรูปแบบของการเช่าเหมาในระยะยาวอีกด้วย
ปัจจุบันโรงแรมมีศูนย์ประชุมซึ่งมีห้องจัดเลี้ยงหลายขนาด เพื่อรองรับตลาดงานจัดเลี้ยง
เช่นงานแต่งงาน งานสังสรรค์ งานประชุม สัมมนาในอนาคต ซึ่งในย่านดังกล่าวยังไม่มีคู่แข่งมากนัก

-   จุดด้อยทางการตลาด

จุดด้อยทางการตลาดของบริษัทและบริษัทย่อย มีดังนี้

โรงแรมเอเชีย

เนื่องจากโรงแรมเอเชียเปิดบริการมานานและห้องพักยังไม่ได้ปรับปรุง ดังนั้น ในไตรมาส 2 ของปี
2552 โรงแรมเอเชียได้ปรับปรุงห้องพักไปทั้งสิ้น 370 ห้อง จาก 604 ห้อง
ยังคงเหลือห้องพักบางส่วนและ Lobby รวมทั้งบรรยากาศทั้งภายในและภายนอกอาคาร
ซึ่งขณะนี้อยู่ระหว่างเตรียมแผนงานปรับปรุง

โรงแรมเอเชียพัทยา

แม้ว่าโรงแรมเอเชียพัทยา ได้การปรับปรุงห้องพัก ห้องอาหาร และ Lobby ภายในเสร็จสิ้นแล้ว
แต่การเผยแพร่ข่าวสารยังกระจายไม่ทั่วถึง ทำให้ลูกค้าบางส่วนยังไม่ทราบ

โรงแรมเอเชียแอร์พอร์ท

เนื่องจากมีการย้ายสนามบินไปที่สนามบินสุวรรณภูมิ ทำให้บริษัทได้รับผลกระทบระดับหนึ่ง
โดยบริษัทได้จัดสร้างห้องประชุมขึ้น
เพื่อรองรับตลาดการประชุมสัมมนาเข้ามาแทนที่ลูกค้าจากสนามบิน

  ภาวะการแข่งขัน

  โรงแรมเอเชีย

  กลุ่มเป้าหมาย: 1. บริษัทท่องเที่ยวไทยในประเทศ

2.  บริษัทท่องเที่ยวต่างประเทศ

3.  บริษัท Corporate

4.  ลูกค้าทาง Internet

5.  ลูกค้าที่ทำการจองผ่านระบบสำรองห้องพักที่มีเครือข่ายระดับโลก (Global Distribution
    System)

คู่แข่งขัน : ได้แก่ โรงแรมในกรุงเทพมหานครในระดับราคาเดียวกัน ทำเลที่ตั้งใกล้เคียงกัน

1.  Bangkok Palace Hotel 2. Prince Palace Hotel 3. Dema Pavilion Hotel

4.  Twin Towers Hotel 5. The Empress Hotel 6. Narai Hotel

7.  Indra Hotel 8. Mandarin Hotel 9. Royal River Hotel

10. Tawanna Ramada Hotel 11. Amari Atriam Hotel 12. Siam@Siam

สภาพการแข่งขัน: ผลจากเหตุการณ์ปิดสนามบินในเดือนพฤศจิกายน 2551
และจากภาวะเศรษฐกิจโลกที่

ถดถอย ทำให้ภาวะการแข่งขันในปี 2552 เกิดการแข่งขันตัดราคากัน ซึ่งจะทำให้อัตราค่า

ห้องพักเฉลี่ยต่ำกว่าปี 2551 รวมทั้งจำนวนนักท่องเที่ยวโดยรวมลดลงประมาณ 10-15%

โรงแรมเอเชียพัทยา

กลุ่มเป้าหมาย : 1. การประชุมสัมมนาของหน่วยราชการ บริษัทในเมืองไทย

2.  บริษัทท่องเที่ยวในประเทศไทย

3.  บริษัทท่องเที่ยวต่างประเทศ

4.  ลูกค้าทาง Internet

5.  ลูกค้าที่ทำการจองผ่านระบบสำรองห้องพักที่มีเครือข่ายระดับโลก (Global Distribution
    System)

คู่แข่งขัน : 1. Pattaya Park Hotel 2. Amari Orchid Hotel 3. A- One Royal
Cruise Hotel

4. Baiyok Pattaya Hotel 5. Jomtien Palm Beach 6. Siam Bay View Hotel

สภาพการแข่งขัน: ได้รับผลกระทบเช่นเดียวกับโรงแรมเอเชียกรุงเทพฯ
ซึ่งอาจจะทำให้อัตราค่าห้องพักเฉลี่ย

ต่ำกว่าปี 2551

โรงแรมเอเชีย แอร์พอร์ท

กลุ่มเป้าหมาย : 1. บริษัท Corporate ทางตอนเหนือสนามบินขึ้นไป เช่น อยู่ในบริเวณนวนคร

2.  นักท่องเที่ยวที่เดินทางใช้สนามบิน Domestic ในบางสายการบิน

3.  ลูกค้าทาง Internet

4.  ลูกค้าที่ทำการจองผ่านระบบสำรองห้องพักที่มีเครือข่ายระดับโลก (Global Distribution
    System)

5.  บริษัทท่องเที่ยวต่างประเทศและในประเทศ

6.  หน่วยงานราชการต่างๆ รวมถึงบริษัทเอกชนที่ต้องการใช้ห้องจัดเลี้ยง ห้องสัมมนา

คู่แข่งขัน : 1. Amari Airport Hotel 2.Quality Suite Hotel 3. Miracle Grand
Hotel 4. Rama Gardens Hotel

สภาพการแข่งขัน :
โรงแรมเอเชียแอร์พอร์ทก็ได้รับผลกระทบจากเหตุการณ์ปิดสนามบินและภาวะเศรษฐกิจ

ที่ถดถอยเช่นเดียวกัน

  (2) การจำหน่ายและช่องทางการจำหน่าย

การจำหน่ายและช่องทางการจำหน่ายสำหรับกลุ่มลูกค้าของโรงแรมเอเชีย
สามารถแยกออกไปตามลักษณะการให้บริการได้ ดังนี้

1) ลูกค้าจากต่างประเทศ

บริษัทได้ทำการจัดจำหน่ายโดยติดต่อกับลูกค้าต่างประเทศผ่านช่องทางต่าง ๆ ดังนี้

1.  เข้าร่วมงานส่งเสริมการขายในต่างประเทศและในประเทศโดยส่งเจ้าหน้าที่เข้าร่วมงานส่งเสริมการขายใหญ่
    ๆ ในโลก ประกอบด้วย

-   ASEAN Tourism Forum (ATF) จัดหาหมุนเวียนกันไปในกลุ่มประเทศ ASIAN

-   International Tourism Exchange Travel and Tourist World Fair (ITB)
    ซึ่งเป็นงานผู้ซื้อพบผู้ขายในวงการท่องเที่ยวที่ใหญ่ที่สุดในโลกจัดที่ Berlin ประเทศเยอรมันนี
    เป็นประจำทุกปี

-   World Travel Market จัดที่กรุงลอนดอน ประเทศอังกฤษ ทุกปี

-   JATA ทุก 2 ปี ที่กรุงโตเกียว ประเทศญี่ปุ่น

1.2 ส่งเจ้าหน้าที่ไปพบกับบริษัทนำเที่ยวที่เป็นผู้ค้าส่ง (Wholesale Tour Operators)

อย่างสม่ำเสมอ

1.3 เข้าร่วมงานส่งเสริมการขายในตลาดใหม่ ๆ (Road Shows) ซึ่งจัดโดยการท่องเที่ยวแห่ง

ประเทศไทย เพื่อให้ได้ลูกค้าในตลาดใหม่ ๆ เข้ามาเพิ่มเติมตลอดเวลา

4.  ร่วมงานส่งเสริมการขายที่จัดในประเทศไทย
    โดยเชิญผู้ซื้อจากต่างประเทศและในประเทศมาร่วมงาน

-   Thailand Travel Mart Plus Mekhong Region - Hotels Meet Travel Agents

-   Hotels Meet Corporates - ไทยเที่ยวไทย

2) บริษัททัวร์ในประเทศและบริษัททัวร์จากต่างประเทศ

เจ้าหน้าที่ฝ่ายขายได้ออกไปพบกับผู้มีอำนาจในบริษัททัวร์ต่างๆ และตกลงสำหรับทัวร์กลุ่มใหญ่
(Group Tour) ในด้านห้องพัก พร้อมอาหารไว้กับบริษัทดังกล่าว ซึ่งในกลุ่มของบริษัททัวร์
มีทั้งทัวร์ในประเทศ และบริษัททัวร์ต่างประเทศ บริษัททัวร์ในประเทศคือ
บริษัทที่ดำเนินงานโดยคนไทยและมีสำนักงานในประเทศไทยแต่มิใช่นำลูกค้าชาวไทยมาพัก
บริษัททัวร์ในประเทศเป็นตัวแทนนำนักท่องเที่ยวจากต่างประเทศมาพัก
และดำเนินงานเช่นเดียวกับทัวร์จากต่างประเทศ
ในการที่จะติดต่อเสนอราคาให้แก่บริษัททัวร์เป็นลักษณะการติดต่อแบบไปเยี่ยมลูกค้า

3) บริษัทห้างร้านในประเทศไทย

ทางโรงแรมจะคัดเลือกบริษัท ห้างร้าน หรือหน่วยงานต่างๆ
ที่คาดว่าต้องติดต่อกับต่างประเทศและบางโอกาสต้องต้อนรับผู้แทนจากต่างประเทศที่จะเดินทางเข้ามาในประเทศ
และเก็บบันทึกรายชื่อบริษัทห้างร้านเหล่านี้ไว้เพื่อประชาสัมพันธ์

4) ลูกค้าฝ่ายห้องอาหารและจัดเลี้ยง

เนื่องจากโรงแรมเอเชียมีห้องอาหารหลายห้อง และมีลักษณะเฉพาะแตกต่างกันออกไป
ลูกค้าห้องอาหารของโรงแรมเอเชียจึงแบ่งได้หลายกลุ่ม และต้องใช้วิธีการ
และสื่อโฆษณาให้ถึงลูกค้าแต่ละกลุ่มต่างกันออกไป ดังนี้

4.1 ลูกค้าที่เป็นแขกพักอยู่ในโรงแรม

การประชาสัมพันธ์ สำหรับลูกค้ากลุ่มนี้ใช้วิธีการโฆษณาเพื่อเข้าถึงลูกค้ากลุ่มนี้ ดังนี้

1.  ปิดป้ายโฆษณาในจุดต่าง ๆ ของโรงแรม

2.  ทำใบปลิวแจกเป็นข่าวสารถึงห้องพัก

3.  ออกข่าวทางระบบโทรศัพท์ที่ส่งสัญญาณเข้าโทรทัศน์ในห้องพัก

4.2 ลูกค้าที่เป็นนักธุรกิจและคนทำงานในย่านพญาไท

ลูกค้าเหล่านี้เป็นกลุ่มที่มาใช้บริการในห้องอาหาร เช่น Tivoli Coffee Shop, ห้องอาหารจีน
Great Wall, Saigon Restaurant และ ห้องริโอ กริล (Rio Grill)
ช่วงอาหารกลางวันและเย็น โดยโรงแรมใช้สื่อและวิธีการโฆษณาดังนี้

1. แจกใบปลิวทั่วบริเวณใกล้เคียง

2. ให้พนักงานขายออกติดต่อกับ Officer หรือแหล่งลูกค้าที่มีคนจำนวนมาก เช่นที่ทำการ

กรมสรรพากรเขต, ธนาคารกรุงเทพ สาขาราชเทวี, ธนาคารกรุงไทย สาขาราชเทวี,

โรงเรียนสอนตัดเสื้อกาลวิน ฯลฯ

4.3 ลูกค้าทั่วไป

  ลูกค้ากลุ่มนี้เป็นลูกค้าห้องจัดเลี้ยง สำหรับลูกค้ากลุ่มนี้โรงแรมใช้สื่อโฆษณาคือ

1.  ส่งพนักงานขายไปพบกลุ่มเป้าหมายที่มีศักยภาพและมีแนวโน้มที่จะจัดประชุมสัมมนา
    เพื่อสร้างความคุ้นเคยและส่งข้อมูลปัจจุบันให้แก่กลุ่มลูกค้าอย่างต่อเนื่อง

2.  การทำข่าวประชาสัมพันธ์เกี่ยวกับโรงแรมผ่านหน้าหนังสือพิมพ์ต่างๆ

3.  ลงโฆษณาในรายการวิทยุ หรือโทรทัศน์
    โดยเลือกเป็นผู้อุปถัมภ์รายการเฉพาะที่มุ่งในกลุ่มผู้ดูหรือผู้ฟังเป็นกลุ่มเดียวกับกลุ่มเป้าหมาย
    เช่นอุปถัมภ์รายการเพลงสากล และลงโฆษณาในสารบัตรเครดิตต่าง ๆ

4.  จัดทำเอกสาร Newsletter ส่งให้ลูกค้าเพื่อแจ้งข่าวสาร ข้อมูลโรงแรม
    รวมทั้งโปรโมชั่นต่างๆ

การจำหน่าย วิธีการ และสัดส่วนการจำหน่ายแยกแต่ละวิธี

บริษัท เอเชียโฮเต็ล จำกัด (มหาชน)

+--------------------------+---------+----------+---------+----------+
|                          | มูลค่าการ |          |         |          |
|                          | ให้บริการ |          |         |          |
+--------------------------+---------+----------+---------+----------+
| ประเภทลูกค้า               | ปี 2552  |          | ปี 2551  |          |
+--------------------------+---------+----------+---------+----------+
|                          | ล้านบาท  | %        | ล้านบาท  | %        |
+--------------------------+---------+----------+---------+----------+
| 1. COMPANY GROUP         | 17.44   | 10.71    | 31.88   | 12.14    |
|                          |         |          |         |          |
| 2. GROUP TOUR AGENCY     | 69.03   | 42.39    | 119.65  | 45.55    |
|                          |         |          |         |          |
| 3. OTHERS                | 76.37   | 46.90    | 111.12  | 42.31    |
+--------------------------+---------+----------+---------+----------+
| รวม                      | 162.84  | 100.0    | 262.65  | 100.0    |
+--------------------------+---------+----------+---------+----------+

หมายเหตุ : (%) ร้อยละของมูลค่าให้บริการของลูกค้าแต่ละกลุ่ม
คำนวณจากมูลค่าการให้บริการของการประกอบกิจการโรงแรมเป็นเกณฑ์

บริษัท เอเชียพัทยา โฮเต็ล จำกัด

+--------------------------+---------+----------+---------+----------+
|                          | มูลค่าการ |          |         |          |
|                          | ให้บริการ |          |         |          |
+--------------------------+---------+----------+---------+----------+
| ประเภทลูกค้า               | ปี 2552  |          | ปี 2551  |          |
+--------------------------+---------+----------+---------+----------+
|                          | ล้านบาท  | %        | ล้านบาท  | %        |
+--------------------------+---------+----------+---------+----------+
| 1. COMPANY GROUP         | 14.38   | 13.20    | 4.61    | 4.48     |
|                          |         |          |         |          |
| 2. GROUP TOUR AGENCY     | 53.97   | 49.54    | 72.65   | 70.60    |
|                          |         |          |         |          |
| 3. OTHERS                | 40.59   | 37.26    | 25.65   | 24.92    |
+--------------------------+---------+----------+---------+----------+
| รวม                      | 108.95  | 100.0    | 107.71  | 100.0    |
+--------------------------+---------+----------+---------+----------+

หมายเหตุ : (%) ร้อยละของมูลค่าให้บริการของลูกค้าแต่ละกลุ่ม
คำนวณจากมูลค่าการให้บริการประกอบกิจการโรงแรมเป็นเกณฑ์

บริษัท เอเชีย แอร์พอร์ท โฮเต็ล จำกัด (บริษัทย่อย)

+--------------------------+---------+----------+---------+----------+
|                          | มูลค่าการ |          |         |          |
|                          | ให้บริการ |          |         |          |
+--------------------------+---------+----------+---------+----------+
| ประเภทลูกค้า               | ปี 2552  |          | ปี 2551  |          |
+--------------------------+---------+----------+---------+----------+
|                          | ล้านบาท  | %        | ล้านบาท  | %        |
+--------------------------+---------+----------+---------+----------+
| 1. COMPANY GROUP         | 36.69   | 69.64    | 12.95   | 26.57    |
|                          |         |          |         |          |
| 2. GROUP TOUR AGENCY     | 1.37    | 2.61     | 2.02    | 4.14     |
|                          |         |          |         |          |
| 3. OTHERS                | 14.62   | 27.75    | 33.77   | 69.29    |
+--------------------------+---------+----------+---------+----------+
| รวม                      | 52.68   | 100.0    | 42.56   | 100.0    |
+--------------------------+---------+----------+---------+----------+

หมายเหตุ : (%) ร้อยละของมูลค่าให้บริการของลูกค้าแต่ละกลุ่ม
คำนวณจากมูลค่าการให้บริการของการประกอบกิจการโรงแรมเป็นเกณฑ์

ผู้แทนจำหน่ายและหลักเกณฑ์การแต่งตั้ง, สาระสำคัญของสัญญา

โรงแรมเอเชีย กรุงเทพ, โรงแรมเอเชียพัทยา และโรงแรมเอเชียแอร์พอร์ท
ทั้งสามแห่งมีนโยบายการจำหน่ายเช่นเดียวกันโดยเจ้าหน้าที่ฝ่ายขายจะเป็นผู้ติดต่อกับทางบริษัททัวร์ในประเทศ
บริษัททัวร์ต่างประเทศ บริษัทห้างร้าน องค์กรหน่วยงานราชการและเอกชนต่าง ๆ ทั้งนี้
ทางบริษัทไม่มีตัวแทนจำหน่ายแต่อย่างใด

  (3) ลักษณะของลูกค้าและความสัมพันธ์ระหว่างลูกค้ากับบริษัทและ / หรือบริษัทย่อย

ลักษณะของลูกค้าไม่จำกัดเฉพาะรายใดรายหนึ่ง และไม่มีการประมูล
ความสัมพันธ์กับลูกค้าเป็นไปตามธุรกิจปกติที่มีความเชื่อถือและเชื่อมั่นในคุณภาพของบริการ
ความพอใจและความเข้าใจซึ่งกันและกัน

สำหรับลูกค้ากลุ่มนักท่องเที่ยวส่วนใหญ่จะได้รับการประชาสัมพันธ์โรงแรมเอเชีย
ทั้งที่กรุงเทพและพัทยาจากความพอใจในบริการที่มีมาตรฐานเป็นระยะเวลานาน และจากสื่อต่างๆ
อาทิเช่น ข่าวสารของสมาชิกผู้ถือบัตรเครดิตต่างๆ หรือสมาชิกสมาคมการค้า บริษัทห้างร้านต่าง ๆ

-   ร้อยละของยอดขายของลูกค้ารายใหญ่ 10 รายแรก

  ---------------------------------- ------------ ------------ -----------
  บมจ.เอเชียโฮเต็ล                     ปี 2552       ปี 2551       ปี 2550

  สัดส่วนลูกค้ารายใหญ่ รวม 10 รายแรก (%)  20.16%       27.76%       28.36 %

                                                               

  บจ.เอเชียพัทยาโฮเต็ล                  ปี 2552       ปี 2551       ปี 2550

  สัดส่วนลูกค้ารายใหญ่ รวม 10 รายแรก (%)  32.72%       38.87%       39.98 %

                                                               

  บจ.เอเชีย แอร์พอร์ท โฮเต็ล             ปี 2552       ปี 2551       ปี 2550

  สัดส่วนลูกค้ารายใหญ่ รวม 10 รายแรก (%)  35.06%       37.89%       23.54 %
  ---------------------------------- ------------ ------------ -----------

ลูกค้า (รายใหญ่) ในที่นี้หมายความถึง กลุ่มบริษัท, องค์กร และ/หรือ บริษัททัวร์/เอเย่นต์
ที่ส่งลูกค้ามาเข้ารับบริการจากบริษัท

 นโยบายการตั้งราคา

การกำหนดราคาจะขึ้นอยู่กับเป้าหมาย ซึ่งในแต่ละกลุ่มเป้าหมายจะมีกำหนดราคาที่แตกต่างออกไป
ได้แก่

1.  กลุ่มบริษัททัวร์ แบ่งออกเป็น

    1.  บริษัททัวร์ในต่างประเทศ

    2.  บริษัททัวร์ในประเทศ

2.  กลุ่มสายการบิน

3.  กลุ่มบริษัท

4.  กลุ่มราชการ

5.  กลุ่มองค์กรต่าง ๆ

6.  กลุ่ม Internet และ Global Distribution System

7.  อื่นๆ หมายถึง แขกประจำที่เคยมาพัก แขก Walk – in เป็นต้น

การกำหนดราคาในแต่ละกลุ่มเป้าหมาย ก็จะขึ้นอยู่กับปัจจัยหลายๆ อย่าง เช่น
ปริมาณแขกที่คาดว่าจะได้จากการแข่งขันกันในตลาดนั้น ๆ
ความได้เปรียบเสียเปรียบในการเข้าถึงตลาดนั้นๆ

สิทธิหรือข้อจำกัดในการประกอบธุรกิจ

  - ไม่มี -

3.3 การจัดหาผลิตภัณฑ์หรือบริการ

กำลังการให้บริการและปริมาณการให้บริการ

  โรงแรมเอเชีย ดำเนินธุรกิจโรงแรมขนาด 601 ห้อง โดยมีกลุ่มลูกค้าส่วนใหญ่เป็นนักท่องเที่ยว
  มีอัตราค่า

  เช่าห้องพักต่ำสุด 1,500 บาท สูงสุด 2,700 บาท และมีอัตราเข้าพักต่ำสุด 32.02% สูงสุด

  80.11% ในปี 2552

โรงแรมเอเชียพัทยา ดำเนินธุรกิจโรงแรมขนาด 320 ห้อง มีอัตราค่าห้องพักต่ำสุด 1,400 บาท
สูงสุด 2,500

บาท และ อัตราเข้าพักต่ำสุด 21.65% สูงสุด 79.81% ในปี 2552

และ โรงแรมเอเชียแอร์พอร์ท ดำเนินธุรกิจโรงแรม 234 ห้อง มีอัตราค่าห้องพักต่ำสุด 1,300
บาท สูงสุด 2,200

บาท และ อัตราการเข้าพักต่ำสุด 24.22% สูงสุด 60.85% และห้องพักระยะยาว

Service Apartment จำนวน 84 ห้อง มีอัตราค่าห้องพักต่ำสุดเดือนละ 21,000 บาท
สูงสุดเดือนละ 27,000 บาท อัตราเข้าพักต่ำสุด 48% สูงสุด 72% ในปี 2552

ส่วนต้นทุนและค่าใช้จ่ายทั้ง 3 โรงแรมประกอบด้วยโครงสร้างค่าใช้จ่ายในรูป เงินเดือน
ค่าสาธารณูปโภค ค่าวัตถุดิบ มีสัดส่วนโครงสร้างเดียวกัน

ผลกระทบต่อสิ่งแวดล้อม

กลุ่มโรงแรมเอเชียมีความตระหนักถึงการควบคุมผลกระทบต่อสิ่งแวดล้อม โดยมีมาตรการจัดการ
และระบบการควบคุม ดังนี้

-   การบำบัดน้ำเสีย

การจัดการระบบการบำบัดน้ำเสีย กรณีที่เป็นน้ำใช้แล้ว
จะส่งเข้าบ่อบำบัดน้ำเสียก่อนปล่อยลงทางสาธารณะ
ส่วนน้ำที่ใช้แล้วจากห้องครัวจะส่งเข้าบ่อดักไขมันแล้วจึงส่งเข้าบ่อบำบัดน้ำเสียก่อนปล่อยลงทางน้ำสาธารณะ
ซึ่งไม่ก่อให้เกิดปัญหาสิ่งแวดล้อม

-   การกำจัดขยะมูลฝอย

ทางโรงแรม มีการแบ่งประเภทขยะ ขยะเปียก ขยะแห้ง ขยะที่สามารถนำกลับมาใช้ได้อีกพวก
Recycle เช่นเปลือกผลไม้ มีการนำเปลือกผลไม้ที่ควรจะทิ้งมาหมักทำน้ำจุลินทรีย์ชีวภาพ
ซึ่งมีคุณสมบัติกำจัดกลิ่นเหม็นของไขมันที่ตกค้าง ลดการอุดตันของไขมันตามท่อน้ำ
สุดท้ายนำกากที่เหลือมาทำเป็นปุ๋ยสำหรับต้นไม้วิธีการทำน้ำจุลินทรีย์จากเปลือกผลไม้มาใช้นอกจากใช้แก้ปัญหาเรื่องไขมันอุดตัน
แทนการใช้สารเคมี ไม่ทำลายสิ่งแวดล้อมแล้ว ยังใช้กำจัดกลิ่นเหม็นบริเวณที่ทิ้งขยะ ท่อระบายน้ำ
ทำความสะอาดในห้องครัว โดยโรงแรมทั้ง

สามแห่ง เริ่มใช้ตั้งแต่ปลายปี 2546 ดังนั้น
ปัจจุบันปริมาณขยะทั้งหมดรวมทั้งไขมันจากบ่อดักของโรงแรมที่จะต้องทิ้งในแต่ละวัน
ลดลงจำนวนมากเมื่อเปรียบเทียบกับปีก่อนๆ สำหรับเศษวัสดุที่เหลือใช้ อาทิ ขยะมูลฝอย
จะถูกจัดเก็บโดยเจ้าหน้าที่เก็บขยะของหน่วยงานราชการที่เกี่ยวข้อง
ส่วนเศษอาหารจะจำหน่ายให้กับผู้รับซื้อเพื่อนำไปเลี้ยงสัตว์

-   การควบคุมมลพิษทางอากาศ

ทางโรงแรมมีการติดตั้งระบบ Cyclone เพื่อดักเขม่าจากการประกอบอาหาร
และมีการปรับแต่งเครื่องจักรอุปกรณ์เพื่อความสมบูรณ์ของการเผาไหม้ เพื่อให้มีควันน้อยที่สุด

อนึ่ง ผลกระทบต่อสิ่งแวดล้อมได้รับการควบคุมโดยกรมอนามัยสิ่งแวดล้อม
สำนักอนามัยกรุงเทพมหานคร
ซึ่งโดยประวัติที่ผ่านมาการดำเนินการของโรงแรมไม่ส่งผลกระทบต่อสิ่งแวดล้อม

3.1 ลักษณะการบริการ

บริษัท เซียร์ พร็อพเพอร์ตี้ จำกัด ดำเนินการพัฒนาอสังหาริมทรัพย์ บนถนนพหลโยธิน กม. 28-29 ตำบลคูคต อำเภอลำลูกกา จังหวัดปทุมธานี เป็นเจ้าของศูนย์สรรพสินค้าขนาดใหญ่โครงการเซียร์ รังสิต บนเนื้อที่ประมาณ 78 ไร่ เดิมบริษัทได้ทำสัญญาเช่าช่วงที่ดินมีกำหนด 30 ปี จากบริษัท ดอนเมือง แกรนด์ พลาซ่า จำกัด ต่อมาบริษัทได้ ต่อสัญญาเช่าออกไปอีก 25 ปี ปัจจุบันอายุสัญญาเช่าคงเหลือ 38 ปี 3 เดือน (เดือนมกราคม 2553 ถึง เดือนมีนาคม 2591) พื้นที่อาคารรวมประมาณ 270,000 ตรม. ดำเนินกิจการให้เช่าช่วงสิทธิการเช่าทั้งระยะสั้นและระยะยาว กับผู้ประกอบการค้าปลีก ภายในโครงการประกอบด้วย อาคารศูนย์การค้า 6 ชั้น และส่วนของ Tower 11 ชั้น เป็นส่วนสำนักงานให้เช่า, โรงแรมเอเชียแอร์พอร์ท และ เซอร์วิส อพาร์ทเม้นท์

ปัจจุบันศูนย์การค้า เซียร์ รังสิต
เป็นศูนย์จำหน่ายคอมพิวเตอร์และอุปกรณ์อิเลคทรอนิคขนาดใหญ่ครบวงจร
และมีแนวโน้มขยายตัวเพิ่มขึ้นเรื่อย ๆ

ช่วงไตรมาส 4 ปี 2552 บริษัทได้ลงทุนในโครงการอสังหาริมทรัพย์เป็นที่ดินพร้อมสิ่งปลูกสร้าง
เป็นโรงแรม ขนาด 200 ห้อง ตั้งอยู่บริเวณหาดชะอำ จังหวัดเพชรบุรี
โดยซื้อจากบรรษัทบริหารสินทรัพย์ไทย เพื่อเป็นการขยายการลงทุนของบริษัท
และบริษัทได้ต่ออายุสัญญาเช่าแก่ บริษัท เอเชียแอร์พอร์ทโฮเต็ล จำกัด (โรงแรมเอเชียแอร์พอร์ท)
ออกไปอีก 16 ปี นับตั้งแต่วันที่ 1 เมษายน 2566 ถึง วันที่ 31 มีนาคม 2582
โดยจะนำไปจดทะเบียนเช่าในปี 2553

3.2 การตลาดและภาวะการแข่งขัน

นโยบายและลักษณะการตลาด

-   การกำหนดนโยบายของศูนย์

นโยบายของศูนย์การค้า เซียร์ รังสิต
มีความชัดเจนในการวางตำแหน่งทางการตลาดเป็นศูนย์รวมธุรกิจไอที และ อิเลคทรอนิกส์
ครบวงจร และมีขนาดใหญ่ เพื่อตอบสนองกลุ่มลูกค้าจากกรุงเทพตอนเหนือ ภาคกลาง ภาคเหนือ
ภาคอีสาน เนื่องจากตำแหน่งที่ตั้งของศูนย์การค้า เซียร์ รังสิต เป็นปากประตู (Gate Way)
เข้ากรุงเทพฯ

ปัจจุบัน ศูนย์การค้า เซียร์ รังสิต เปิดให้บริการพื้นที่ส่วนของศูนย์การค้าทั้งหมด 6 ชั้น
มีอัตราการใช้พื้นที่ประมาณ 88% ของพื้นที่ขาย โดยชั้น B,1,2,3
ผู้เช่าส่วนใหญ่เป็นผู้จำหน่ายคอมพิวเตอร์และอุปกรณ์คอมพิวเตอร์ ส่วนชั้น 4
ผู้เช่าส่วนใหญ่ใช้เป็นสำนักงาน คลังสินค้าและชั้น 5
บางส่วนจัดเป็นห้องประชุมสัมมนาของโรงแรมเอเชียแอร์พอร์ท

ขณะนี้ทางศูนย์การค้า เซียร์ รังสิต
อยู่ระหว่างศึกษาแนวทางเพื่อเปิดให้บริการพื้นที่ส่วนที่เหลือของศูนย์การค้า
และออกแบบโครงการเพื่อพัฒนาที่ดินส่วนที่เหลือประมาณ 50 ไร่

-   วัตถุประสงค์ทางการตลาด

1.  เพิ่มพื้นที่ให้บริการในรูปของพื้นที่พลาซ่าและพื้นที่พักอาศัย คือ Apartment
    โดยอยู่ระหว่างแก้ไขแบบก่อสร้างโครงการ

2.  เพิ่มการประชาสัมพันธ์ให้ ลูกค้ารู้จักศูนย์การค้า เซียร์ รังสิตมากขึ้น

3.  เพิ่มกลุ่มร้านค้าอุปกรณ์ที่เกี่ยวข้องกับคอมพิวเตอร์มากขึ้น

4.  เพิ่มยอดขายให้กับร้านค้าที่เช่าพื้นที่อยู่ในศูนย์การค้า เซียร์ รังสิต

-   กลยุทธ์ทางการตลาด

  1. เพื่อเพิ่มรายรับของบริษัท
  ขณะนี้บริษัทอยู่ระหว่างการศึกษาและเตรียมแผนงานการพัฒนาพื้นที่พัก

  อาศัยในลักษณะ Apartment

  2. เพื่อเพิ่มส่วนแบ่งทางการตลาดของผู้ให้เช่าพื้นที่ในธุรกิจ ไอที

0.  ศูนย์การค้า เซียร์ รังสิต ได้ร่วมกับผู้ค้ารายใหญ่ภายในศูนย์จัดทำแผนการตลาดร่วมกัน
    เพื่อส่งเสริมให้ลูกค้าเข้ามาใช้บริการมากขึ้นเพิ่มผลิตภัณฑ์ใหม่ ๆ ให้มีมากขึ้น
    เพื่อรองรับลูกค้าได้ทุก ๆ กลุ่มเปิดให้บริการพื้นที่เพิ่มขึ้นโดยให้สอดคล้องกับธุรกิจไอที
    และอิเลคทรอนิกส์
    เพื่อเป็นการขยายฐานกลุ่มลูกค้าให้กว้างยิ่งขึ้นเพิ่มพื้นที่ส่วนการศึกษาในด้านเทคโนโลยีและสถาบันสอนภาษาเพื่อเป็นแหล่งความรู้ให้กับลูกค้าและผู้สนใจทั่วไป

-   จุดเด่นจุดด้อยทางการตลาด

ในปัจจุบันศูนย์การค้า เซียร์ รังสิต เป็นที่รู้จักของกลุ่มผู้ใช้ไอทีในระดับประเทศ
เนื่องจากมีจุดเด่นหลายประการ จุดเด่นของศูนย์ฯ คือ

1.  บริษัท ยังมีที่ดินส่วนที่ยังไม่ได้พัฒนาอีกประมาณ 50 ไร่
    และขณะนี้อยู่ระหว่างออกแบบพัฒนาที่ดินส่วนนี้ โดยส่วนหนึ่งจัดเป็นโครงการ Apartment

2.  เป็นศูนย์ ไอที ที่ใหญ่ที่สุดในประเทศ

3.  ศูนย์เปิดให้บริการสินค้าด้านอุปโภคและบริโภคเพิ่มเติม
    ทำให้ลูกค้าส่วนมากสามารถเลือกซื้อสินค้าได้ครบถ้วนและหลากหลายมากขึ้น

4.  พื้นที่ลานจอดรถสะดวกสบาย และทางศูนย์ได้ปรับปรุงพื้นที่หลังอาคารเป็นลานจอดรถเพิ่มเติม

ในส่วนจุดด้อยที่ยังต้องทำการแก้ไขมีอยู่หลายประการ อาทิ การจราจรหน้าศูนย์ฯ,
การสร้างภาพลักษณ์ที่โดดเด่นให้แตกต่างจากเดิมและการโฆษณาประชาสัมพันธ์อย่างต่อเนื่องเพื่อให้เป็นที่รู้จักกว้างขวางในเขตปริมณฑล
และต่างจังหวัด

-   กลุ่มลูกค้าเป้าหมาย

ศูนย์การค้า เซียร์ รังสิต มีกลุ่มลูกค้าอยู่หลายกลุ่ม ซึ่งแต่ละกลุ่มจะมีกำลังซื้อที่แตกต่างกัน
รวมถึงกลุ่มลูกค้าที่สนใจทั่วไป ที่ต้องการเข้าสู่โลกของเทคโนโลยี
และลูกค้ากลุ่มนี้เพิ่มมากขึ้นเป็นลำดับ โดยสามารถแบ่งกลุ่มลูกค้าของศูนย์ฯ ได้ดังนี้

1.  กลุ่มผู้ใช้คอมพิวเตอร์และผู้สนใจทั่วไป

2.  กลุ่มนักเรียน – นักศึกษา

3.  กลุ่มผู้ประกอบการรายย่อย เช่น ช่างซ่อม, เจ้าของธุรกิจ,
    ร้านค้าปลีกทั้งในเขตปริมณฑลและต่างจังหวัด

4.  กลุ่มผู้ใช้งานในหน่วยงาน ราชการ และรัฐวิสาหกิจ

5.  กลุ่มผู้ใช้ในองค์กร เอกชน และโรงงานอุตสาหกรรม

-   ภาวะอุตสาหกรรมและการแข่งขัน

สืบเนื่องจากนโยบายรัฐบาลที่ส่งเสริมด้านอุตสาหกรรมสื่อสาร คอมพิวเตอร์ และอิเลคทรอนิคส์
และจากทำเลที่ตั้งของศูนย์การค้า เซียร์ รังสิตที่อยู่ในบริเวณกรุงเทพฯ ตอนเหนือ
ซึ่งในบริเวณดังกล่าวเป็นทำเลต่อเนื่องไปยังภาคเหนือ ภาคตะวันตก และภาคตะวันออกเฉียงเหนือ
และการขยายตัวของตลาดอสังหาริมทรัพย์ในย่านนี้ค่อนข้างสูง เช่น ย่านลำลูกกา ปทุมธานี
ดอนเมือง สายไหม ทำให้ทำเลดังกล่าวเป็นทำเลที่เหมาะสมในการประกอบธุรกิจด้านคอมพิวเตอร์
สื่อสาร และอิเลคทรอนิคส์ ตลอดจนเครื่องใช้ไฟฟ้า ภายหลังวิกฤติเศรษฐกิจ
การขยายตัวด้านอุปสงค์ในธุรกิจดังกล่าวมีสูงขึ้น ประกอบกับโครงการศูนย์การค้า เซียร์ รังสิต
เป็นโครงการที่มีศักยภาพที่จะรองรับการขยายตัวได้ดี ทำให้อัตราการให้เช่าพื้นที่มีเพิ่มขึ้น
และจากจุดเด่นด้านทำเลที่ตั้งที่เหมาะสม
พื้นที่ในโครงการจึงมีการเข้าจองและประกอบกิจการตลอดจนการเข้าใช้พื้นที่ของผู้ประกอบการรายสำคัญที่สามารถดึงดูดกลุ่มลูกค้า
เช่น Tops Supermarket, Office Depot, KFC, McDonald, MK Restaurant, Pizza
Hut , Future AV, ธนาคารพาณิชย์กว่า 7 แห่ง และโรงแรมเอเชีย แอร์พอร์ท เป็นต้น
ทำให้ฐานลูกค้าของโครงการศูนย์การค้า เซียร์ รังสิต
ขยายจากลูกค้ากลุ่มคอมพิวเตอร์และอิเลคทรอนิคส์ เป็นกลุ่มลูกค้าที่เข้ามาพักผ่อนและซื้อสินค้ามากขึ้น

และจากการขยายตัวและตื่นตัวในการศึกษาด้านคอมพิวเตอร์และเทคโนโลยี ไอที
ทำให้ความต้องการคอมพิวเตอร์และอุปกรณ์คอมพิวเตอร์ขยายตัวอย่างต่อเนื่อง ทำให้ศูนย์การค้า
เซียร์ รังสิตเปิดให้บริการพื้นที่เพิ่มขึ้นเป็นลำดับ

3.3 การจัดหาผลิตภัณฑ์หรือบริการ

ปัจจุบันศูนย์การค้า เซียร์ รังสิต ได้เพิ่มร้านค้าที่ให้บริการหลากหลายยิ่งขึ้น
โดยจัดแบ่งพื้นที่เป็นหมวดหมู่ ชัดเจน เช่น แบ่งสินค้าด้านไอที
คอมพิวเตอร์อยู่รวมกันและมีสินค้าให้เลือกหลาย ๆ ร้านค้า
และศูนย์ได้เพิ่มพื้นที่ในส่วนให้บริการด้านสินค้าอุปโภคบริโภค รวมถึงร้านอาหารอยู่ในบริเวณเดียวกัน
ทำให้ลูกค้าที่มาหาซื้อสินค้าไอที มีสถานที่พักผ่อน
ซื้ออาหารและเลือกซื้อสินค้าอุปโภคบริโภคได้จากภายในศูนย์การค้า เซียร์ รังสิต
ซึ่งเป็นการอำนวยความสะดวกให้แก่ลูกค้าและทำให้ลูกค้ามาใช้บริการมากยิ่งขึ้น